**Typ aktivity: A-B. Procesy, systémy a politiky**

***Špecifický cieľ: 1.1 Skvalitnené systémy a optimalizované procesy VS***

**A. Povinný príklad aktivity:**

Žiadateľ v rámci tohto typu aktivity realizuje príklady aktivít zamerané na implementáciu princípov SMART politík v regiónoch v nasledovnom rozsahu:

opatrenia zamerané na tvorbu analýz, vstupov do reformných politík, hodnotenie dopadov politík a legislatívy týkajúcich sa kľúčových kompetencií vyššieho územného celku so zameraním sa na implementáciu princípov SMART politík v regiónoch v minimálnom rozsahu činností a oblastí výstupov.

**A. Povinné činnosti a nadväzujúce výstupy povinnej aktivity:**

* ***Tvorba koncepcie uplatnenia SMART princípov v rozvoji verejných politík/služieb samosprávneho kraja***
* analýza súčasného stavu s dôrazom na komplexné zmapovanie situácie v regióne, jeho potrieb a súčasných technologických riešení:
* analýzu strategických potrieb samosprávneho kraja v kontexte vykonávaných (vlastných ako aj prenesených) kompetencií s ohľadom na aplikáciu princípov SMART politík v regiónoch. Vykonaná analýza potrieb bude zohľadňovať príklady dobrej praxe zo Slovenska a zahraničia vrátane schválených strategických a koncepčných dokumentov na národnej úrovni;
* zmapovanie existujúcich a možných technologických riešení na území regiónu s dôrazom na využitie v rámci SMART riešení (vrátane napr. „Internet vecí“ (IoT)) vo verejnom priestore;
* tvorba alebo aktualizácia strategických a koncepčných dokumentov na úrovni územnej samosprávy (samosprávneho kraja alebo vyššieho územného celku, ďalej len „VÚC“) v kontexte optimalizácie vybraných verejných politík aplikáciou princípov SMART politík v regiónoch:
* uplatnenia SMART princípov v rozvoji verejných politík/služieb samosprávneho kraja;
* vypracovanie projektových zámerov/návrhov a ich zoznamu ako cestovnej mapy pre identifikované projekty uplatňujúce SMART princípy, ktoré s identifikáciou možných návratných a nenávratných zdrojov financovania pre takéto projektové zámery;
* vypracovanie návrhu aktualizácie alebo nového strategického dokumentu (typicky program hospodárskeho a sociálneho rozvoja) platného pre riešené územie samosprávneho kraja (vyššieho územného celku) vo vybraných oblastiach kompetencií (verejných politík) v nadväznosti na odporúčania koncepcie uplatnenia SMART princípov v rozvoji verejných politík/služieb samosprávneho kraja v súlade s príkladmi dobrej praxe zo Slovenska a zahraničia a v súlade so schválenými strategickými a koncepčnými dokumentmi na národnej úrovni;

Podporené budú tie projekty, v ktorých žiadateľ garantuje, že v rámci zamerania tejto časti povinnej aktivity vypracuje podľa záväzného rozsahu 2 samostatné dokumenty strategickej úrovne:

1. koncepciu uplatnenia SMART princípov v rozvoji verejných politík/služieb samosprávneho kraja;
2. návrh aktualizácie existujúceho strategického dokumentu alebo nového strategického dokumentu;
* ***Opatrenia na podporu činností analytickej jednotky vrátane podpory kapacít zaoberajúcich sa strategickými a koncepčnými činnosťami v oblasti rozvoja regiónu ako aj na podporu činnosti implementačnej jednotky s kapacitami realizujúcej a koordinujúcej implementáciu stratégií územia a podpora ich kapacít***
* pracovné pozície zamerané na **analytické a metodické činnosti** v oblasti regionálneho rozvoja v kompetenčnom rámci VÚC:
* analýza a spracovanie údajov a dát za účelom tvorby lepších politík,
* identifikácia, zber, zverejňovanie a práca s existujúcimi a novo vytvorenými dátami kraja vrátane otvorených dát,
* spolupráca s mestami a obcami na analytických činnostiach kraja,
* aktualizácia strategických / koncepčných dokumentov, verejných politík a opatrení v rámci vymedzených kompetencií samosprávneho kraja
* pracovné pozície zamerané na **manažérske činnosti v oblasti regionálneho rozvoja za účelom implementácie inovačných a reformných opatrení VS**:
* rozpracovanie navrhovaných zámerov vyplývajúcich z platných stratégií a koncepcií do konkrétnych opatrení a projektov,
* dohliadanie na správnu a včasnú implementáciu navrhovaných zmien a projektov;
* komunikácia s donormi a potenciálnymi partnermi, príprava nových projektov a podpora pri implementácii existujúcich projektov.

Podporené budú tie projekty, v ktorých žiadateľ garantuje, že v rámci zamerania tejto časti povinnej aktivity vytvorí a obsadí na minimálne 18 mesiacov (ideálne na celú dĺžku projektu) 2 zamestnanecké pozície na pracovný pomer zamerané na analytické a metodické činnosti a 2 zamestnanecké pozície zamerané na pracovný pomer na  manažérske činnosti v oblasti regionálneho rozvoja.

* ***Procesy vytvárania nových prístupov a nástrojov a ich následná implementácia***
* dátová inovácia – napr. ako analytické dátové platformy, Business Inteligence nástroj, vizualizácie a zverejňovanie otvorených dát,
* návrh riešenia a implementácia inovačného procesu v subjektoch regionálnej samosprávy, resp. podriadenej organizácie ako postupov zameraných na zlepšovanie poskytovaných služieb klientom ako aj zlepšovania vnútorných procesov (pre interných/vnútorných klientov úradu, podriadených organizácií a podobne);

Podporené budú tie projekty, v ktorých žiadateľ garantuje, že v rámci zamerania tejto časti povinnej aktivity zavedenie minimálne 1 inovovaný proces podľa zamerania tejto povinnej časti hlavnej aktivity.

**B. Nepovinný príklad aktivity:**

Žiadateľ v rámci tohto typu aktivity realizuje nad rámec opatrení v rámci povinného príkladu aktivity činnosti zamerané na tvorbu analýz, vstupov do reformných politík, hodnotenie dopadov politík a legislatívy týkajúcich sa kľúčových kompetencií vyššieho územného celku, projektové riadenie reformných procesov, programové rozpočtovanie, monitorovanie, hodnotenie efektivity procesov, systémov, programov a politík; analýza súčasného stavu VS na získanie východiskových informácií pre ďalšie reformné politiky, hodnotenie dopadov zmeny legislatívy na procesy, systémy a politiky v minimálnom rozsahu činností a oblastí výstupov (príklad/-ov) aktivity.

**B. Voliteľné činnosti a nadväzujúce výstupy nepovinnej aktivity:**

* ***Strategické riadenie, tvorba koncepčných a strategických dokumentov ako aj organizačná optimalizácia subjektu žiadateľa vrátane organizácií v jeho zriaďovateľskej pôsobnosti s ohľadom na legislatívou vymedzený kompetenčný rámec a navrhnutú optimalizáciu výkonu kompetencií (verejné politiky) a to najmä:***
* **Procesné a strategické riadenie:**
* tvorba a aktualizácia strategických / koncepčných dokumentov týkajúcich sa regionálneho rozvoja v súlade s vymedzeným kompetenčným rámcom vyššieho územného celku;
* optimalizácia hlavných procesov organizácie, najmä procesov realizovaných v rámci originálnych a prenesených kompetencií (životné situácie);
* praktické zavedenie systémov riadenia procesov (procesného riadenia) v organizácii vrátane nákupu SW k meraniu a hodnoteniu procesov (ak relevantné);
* analýza a návrh systému sledovania výkonnosti procesov a ich kontinuálneho zlepšovania;
* **Personálny manažment:**
* analýza administratívnych kapacít, vrátane identifikácie kľúčových kompetencií a pracovnej náplne
* ***Vypracovanie metodiky hodnotenia sociálneho pokroku na úrovni samosprávneho kraja s ohľadom na kompetenčný rámec žiadateľa a v nadväznosti na tvorbu strategických dokumentov územnej samosprávy v nasledovnom rozsahu:***
* identifikácia kľúčových kompetencií žiadateľa ovplyvňujúcich trvalo udržateľný rozvoj regiónu v rámci platného kompetenčného rámca a v existujúcich analytických, strategických a koncepčných dokumentoch a analýza dostupných údajov ako aj zber ostatných relevantných údajov v rámci územia regiónu za účelom podpory strategického plánovania;
* návrh metodiky merania a priebežného vyhodnocovania sociálneho rozvoja samosprávneho kraja s využitím metodiky „Social Progress Index“ (ďalej len SPI – viď odkaz nižšie) s cieľom vytvorenia bázy pre strategické rozhodovanie VÚC:
* <http://ec.europa.eu/regional_policy/sk/information/maps/social_progress>, resp.
* <https://www.socialprogressindex.com/methodology>;
* priradenie jednotlivých komponentov SPI ku kompetenčnému rámcu žiadateľa a tvorba metodiky merania progresu v kľúčových oblastiach kompetencií VÚC s využitím komponentov agregovateľných do SPI.
* ***Kvalitatívna zmena v rámci vnútorného kontrolného systému*** ***úradu samosprávneho kraja, vrátane organizácií v jeho zriaďovateľskej pôsobnosti vykonávajúce činnosti v súlade s legislatívou vymedzeným kompetenčným rámcom žiadateľa:***
* **Nástrojová platforma:** kontrola zákonnej zhody a finančná kontrola cez 3E, výsledkovo a cieľovo orientovaná kontrola, kontrola rizika, kontrola výkonnosti, systémový (evaluácia a interný) audit.
* **Prierezovo - odvetvová štruktúra zameraná hlavne:** rozpočet a rozpočtové vzťahy, majetok, zmluvné vzťahy a verejné obstarávanie, hlavné odvetvia a oblasti kompetenčného rámca VÚC (regionálny rozvoj, školstvo, sociálna starostlivosť, doprava).
* **Obsahovo-vecná štruktúra:** legislatívno-právna oblasť, organizačno-inštitucionálna oblasť, personálne zabezpečenie, koncepčné a strategické výstupy, koordinácia, plánovanie a výkon kontroly, vypracovanie rámcových metodík a manuálov kontroly.
* **Spôsob realizácie:** obsahová analýza, kvalitatívna analýza, komparácia výstupov obsahovej a kvalitatívnej analýzy vonkajšej a vnútornej kontroly a zahraničných výstupov a skúseností v predmetnej oblasti.
* ***Implementácia ekonomických nástrojov zefektívňujúcich strategické plánovanie, riadenie, finančný manažment, projektové účtovníctvo, rozpočtovanie a kalkulácie na úrovni subjektu žiadateľa ako aj v priamo riadených organizáciách (t.j. v zriaďovateľskej pôsobnosti žiadateľa):***
* **Nástrojová platforma:** stratégia, jej implementácia s dopadom na výsledky („hodnota za peniaze“); manažérske účtovníctvo; programové rozpočtovanie; hodnotiace kritéria a kontrolný systém organizácií v zriaďovateľskej pôsobnosti; interné smernice.
* **Ekonomické nástroje:** finančné účtovníctvo; nákladové účtovníctvo; kalkulácie; rozpočtovanie; plánovanie; prepojenie nákladového účtovníctva a kalkulácií, plánovania a rozpočtovania, časti finančného účtovníctva, ktoré slúži na riadenie a rozpočtovanie.
* **Implementácia ekonomických nástrojov:** analýza a výber ekonomických nástrojov; softvérové a hardwarové zabezpečenie implementácie; tvorba interných smerníc.
* ***Podpora činností smerujúcich k realizácií iniciatív Európskej komisie alebo špecifických priorít v menej rozvinutých regiónoch SR, v nasledovnom záväznom rozsahu:***
* pracovné pozície zamerané na manažérske činnosti v oblasti regionálneho rozvoja za účelom implementácie rozvojových iniciatív Európskej komisie alebo špecifických priorít rozvoja regiónu na úrovni SR, kde pôjde predovšetkým o nasledujúce činnosti:
* rozpracovanie navrhovaných zámerov vyplývajúcich z rozvojových iniciatív Európskej komisie alebo špecifických priorít rozvoja na úrovni SR do konkrétnych opatrení a projektov,
* dohliadanie na správnu a včasnú implementáciu navrhovaných zmien a projektov;
* komunikácia s donormi a potenciálnymi partnermi, príprava nových projektov a podpora pri implementácii existujúcich projektov.

**Podporené budú tie projekty, v ktorých žiadateľ garantuje, že v rámci zamerania tejto časti aktivity je povinný vytvoriť a obsadiť 5 zamestnaneckých pozícií na minimálne 18 mesiacov (ideálne na celú dĺžku projektu) zameraných na pracovný pomer na manažérske činnosti v oblasti regionálneho rozvoja.**

***Špecifický cieľ: 1.1 Skvalitnené systémy a optimalizované procesy VS***

**Typ aktivity: A-B. Procesy, systémy a politiky**

**A. Ukazovatele a iné kľúčové informácie povinnej aktivity:**

* Povinné merateľné ukazovatele:
* P0587 – Počet zrealizovaných hodnotení, analýz a štúdií;
* P0178 – Počet koncepčných, analytických a metodických materiálov;
* P0913 – Počet zamestnancov VS vykonávajúcich analytické činnosti alebo manažérske činnosti v prospech zavádzania inovačných a reformných opatrení vo VS;
* P0719 – Počet zavedených inovovaných procesov;
* P0723 – Počet subjektov, ktoré implementovali inovované procesy;

**B. Ukazovatele a iné kľúčové informácie nepovinnej aktivity:**

* Povinné merateľné ukazovatele:
* P0587 – Počet zrealizovaných hodnotení, analýz a štúdií;
* P0178 – Počet koncepčných, analytických a metodických materiálov;
* P0913 – Počet zamestnancov VS vykonávajúcich analytické činnosti alebo manažérske činnosti v prospech zavádzania inovačných a reformných opatrení vo VS;
* P0719 – Počet zavedených inovovaných procesov;
* P0723 – Počet subjektov, ktoré implementovali inovované procesy;

**Typ aktivity: D. Vzdelávanie zamestnancov**

**Typ aktivity: C. Zavedenie systémov riadenia kvality**

**D. Nepovinný príklad aktivity:**

Žiadateľ v rámci tohto typu aktivity realizuje príklady aktivít zamerané na podporu vzdelávania zamestnancov - v oblasti inovovaných procesov, účasť na odborných školeniach v oblasti legislatívy a legislatívnych zmien zodpovedajúcich kompetenčnému rámcu žiadateľa, prezentovanie príkladov dobrej praxe, rozširovanie "soft skills“ zamestnancov, účasť vybraných zamestnancov na stážach a konferenciách v SR a v zahraničí v minimálnom rozsahu podľa špecifikácie rozsahu činností a výstupov.

**D. Voliteľné činnosti a nadväzujúce výstupy nepovinnej aktivity:**

Aktivita musí byť zameraná na vzdelávanie zamestnancov žiadateľa alebo zamestnancov priamoriadenej inštitúcie VÚC vzťahujúce sa na vykonávané kompetencie územnej samosprávy so zameraním na nasledujúci obsah vzdelávania: o odborné vzdelávanie súvisiace s výkonom verejnej moci v kompetenčnom rámci VÚC (nie jazykové vzdelávanie), napr. vzdelávanie v oblasti inovovaných procesov,

* vzdelávanie orientované na soft skills (mäkké zručnosti),
* špecializované a odborné on-line kurzy súvisiace s výkonom verejnej moci v kompetenčnom rámci VÚC,
* vzdelávanie v kurzoch a seminároch za účasti zahraničných odborníkov a lektorov orientovaných na riešenie odborných problémov a prezentáciu príkladov dobrej praxe,
* účasť vybraných odborných zamestnancov na stážach na relevantných inštitúciách (zodpovedajúcich zameraniu VÚC) a konferenciách v SR a v zahraničí.

**D. Ukazovatele a iné kľúčové informácie nepovinnej aktivity:**

* Povinné merateľné ukazovatele:
* P0722 – Počet úspešných absolventov vzdelávacích aktivít;
* P0729 – Počet osôb zapojených do vzdelávania

V prípade zamerania vzdelávania na oblasť inovovaných procesov si žiadateľ vyberie aj tieto merateľné ukazovatele:

* P0518 – Počet vyškolených zamestnancov, ktorí získali kompetencie v oblasti inovovaných procesov;
* P0547 – Počet zamestnancov zapojených do vzdelávania v oblasti inovovaných procesov;

**C. Povinný príklad aktivity:**

Žiadateľ v rámci tohto typu aktivity realizuje príklady aktivít zamerané na podporu zavádzania systémov manažmentu kvality v inštitúciách VS prostredníctvom samohodnotenia podľa modelu CAF (Common Assessment Framework), EFQM (European Foundation for Quality Managment) a iných relevantných nástrojov podľa špecifikácie rozsahu činností a výstupov.

**C. Povinné činnosti a nadväzujúce výstupy povinnej aktivity:**

Rozsah činností pri zavádzaní alebo rozvoji systému riadenia v rámci aktivity projektu:

* zavedenie systémov, metód a nástrojov riadenia v organizácii (napr. kvality),
* zavedenie zvoleného systémového prístupu, metódy alebo nástroja na podporu riadenia (napr. kvality) vo verejnej správe k zabezpečeniu rozvoj systémov, metód a nástrojov riadenia kvality, ktorý má subjekt implementovaný.

V rámci povinného typu aktivity musí žiadateľ (na úrovni úradu VÚC) alebo v jeho priamo riadených inštitúciách povinne zrealizovať činnosti v nasledovnom záväznom rozsahu v jednej z alternatív (t.j. zavádzanie alebo rozvoj systému riadenia) vzťahujúce sa na vykonávané kompetencie územnej samosprávy:

* + - * Zavedenie alebo rozvoj systémov riadenia kvality sa predovšetkým zameriava na nasledujúce systémy a prvky systémov riadenia kvality:
* CAF, ISO 9001, model excelence EFQM
	+ - * Zavedenie alebo rozvoj systémov riadenia sa predovšetkým zameriava na nasledujúce systémy a prvky systémov riadenia:
* ISO 37001, ISO / IEC 27001, model CSR a udržateľný rozvoj

Podporené budú tie projekty, v ktorých žiadateľ garantuje, že v rámci zamerania tejto časti povinnej aktivity vypracuje a zavedie systém riadenia v organizácii alebo inštitúcii a predloží ako výstup certifikát / osvedčenie / sebahodnotiacu správu dokladajúcu zavedenie prístupu riadenia v organizácii alebo inštitúcii, ktorý má byť ďalej implementovaný a rozvíjaný v organizácii (úradu VÚC) alebo minimálne jednej inštitúcie VÚC

**C. Ukazovatele a iné kľúčové informácie povinnej aktivity:**

* Povinné merateľné ukazovatele:
* P0254 – Počet organizácií, ktoré získali podporu a zaviedli systém riadenia kvality;
* P0255 – Počet organizácií, ktoré získali podporu na zavedenie systémov riadenia kvality;